Kontrainsurjentziaren kronologia Euskal Herrian (1979)



1979 

Juan Maria Bandres bahitzen eta Egin egunkaria lehertarazten saiatu ziren, eta Xabier Vinader kazetaria desagertarazteko plangintza egin dute BVEko taldekoek .

Gerra zikinak 5 hildako, hainbat zauritu eta kalte materialak eragingo ditu.

Urtarrila 
 Urtarrilaren 13a : Jose Manuel Pagoaga Gallastegi Peixoto tirokatu eta larri zauritu dute Donibane Lohitzunen. BVEk eta Triple Ak hartu dute ekintza beren gain. Perret anaiek egin zuten ekintza hau.
 Urtarrilaren 18a : Esteban Gete Arrieta balaz zauritu dute goizaldean Donostiako Bilindo tabernan zegoenean. Organizacion Armada para la Liberación Nacional contra el Marxismo y el Separatismo (OAMAS) izenekoek hartu dute erasoa beren gain.
 Urtarrilaren 20a : Inkontrolatu talde batek kalea hartu, erasoak egin eta Luis Duran Fernandez hankan zauritu dute tiro batez, Gasteizen.

Otsaila 
 Otsailaren 21a : Arantza Sasiain bahitzen saiatu dira Baionan. Jean-Pierre Cherid eta Mario Ricci dira bahiketa saioa burutu dutenak

Martxoa 
 Martxoaren 30a : Inkontrolatu talde batek Billabonako Or-konpon taberna tirokatu eta bertan zegoen Juan Alberto Uranga balaz zauritu dute.

Apirila 
 Apirilaren 26a : Azken hilabetean ugaritu egin dira gauez inkontrolatuen erasoaldiak Iruñean.

Maiatza 
 Maiatzaren 4a : Txomin Iturbe Abasolo tirokatu eta besoan zauritu dute Miarritzen. Txominek azken lau urteetan jasan duen laugarren erasoa da.
 Maiatzaren 6a : Jose Ramon Ansa gaztea hil dute Andoainen. Triple Ak hartu du hilketa bere gain.

Ekaina 
 Ekainaren 25a : Enrike Gomez Alvarez Korta tirokatu eta hil dute Baionan. BVEk hartu du hilketa bere gain.
 Ekainaren 28a : Francisco Javier Martin Eizagirre tiroz hil dute Parisen. BVEk hartu du hilketa bere gain .
 Ekainaren 30 : Hiru ezezagunek Francisco Javier Añorga Azpiazu tiroz zauritu dute Usurbilen. Egileak goardia zibilak zirela ezagutuko da.

Abuztua 
 Abuztuaren 2a : Juan Lopategi Carrasco Pantu, Angel Iturbe Abasolo eta Arantza Sasiain tirokatu eta Lopategi hil eta Iturbe zauritu dituzte Baionan. BVEk hartuko du eintza bere gain.
 Abuztuaren 15a : Teodoro Izar eta Santiago Ocio tirokatu dituzte Hendaian. BVEk hartu du ekintza bere gain.

Iraila 
 Irailaren 1a: Andoaingo Sorabila auzoan hiru "inkontrolatuk" Joxe Maria Arruti (Zizurkil) kolpatu zuten konorterik gabe uzteraino. Andoaingo Ikerketa Batzordearen arabera, erasotzaileak Joxe Antonio izeneko beste lagun bat zelakoan aritu zitzaizkion galderak egiten.
 Irailaren 3a: Bilbon inkontrolatuek polizia lagundu zuten manifestazioak erreprimitzen.
 Irailaren 13a: Justo Elizaran Sarasola eraso zuten Miarritzen. Urriaren 5ean hilko zen. BVEk hartu zuen ekintza bere gain. Egun berean, Frantziako poliziak Jose Perez, Henri Berger, Alexis Perhun, Marc Obadia eta Maxime Szonek atxilotu zituen Miarritzen bertan, ekintzaren egileak direlakoan.
 Irailaren 16a: Bonba bat leherrarazi zuten Juan Jose Etxaberen jatetxean, Baionan. GAEk hartu zuen erasoa bere gain.
 Irailaren 24a: Hernaniko alkate Juan Jose Uriaren aurka eraso egin baina huts egin zuten. BVEk hartu zuen bere gain.
 Irailaren 29a: Donostiako Herri Batasuneko zinegotzi Tomas Alba Irazusta hil zuten Astigarragan. Grupos Armados Españoles izenekoek hartu zuten beren gain.

Ikus, gainera 
 Gerra zikina
 Estatu terrorismoa
 GAL
 BVE

Erreferentziak

Bibliografia 
 AMEDO. El Estado contra ETA Melchor Miralles - Ricardo Arques. Plaza&Janes/Cambio16, 1989 - 
 EL GAL. El terrorismo de Estado en la Europa de las democracias CEDRI. Txalaparta, 1990 - 
 EUSKADI ETA ASKATASUNA. EUSKAL HERRIA Y LA LIBERTAD Txalaparta, 1993 - 
 QUE SE VAYAN Javier Bordagaray Hordago, 1978 -

Kanpo estekak